centralslovakia.eu

HELILETOGÓNKA na počesť Mateja Belláka
2025-08-02 14:00 - 22:00 (Europe/Bratislava) | Amfiteáter Krupina
Mesto Krupina, oddelenie kultúry Vás srdečne pozýva na už toto tradičné letné podujatie heligónkárov z Krupiny a blízkeho i širokého okolia, na náš Amfiteáter V. Polónyiho.
Tento ročník usporadúvame na počesť mladého talentovaného heligónkára Mateja Belláka.
HELILETOGÓNKA – letné stretnutie heligónkárov v Krupine ,
ktorého súčasťou je SPRIEVOD A PREZENTÁCIA KROJOV.
O 14.00 začne SPRIEVOD KROJOV zo Svätotrojičného námestia, na amfiteáter
14.30 – PREZENTÁCIA KROJOV zúčastnených obcí v programe na amfiteátri
17.00 – HELILETOGÓNKA – prehliadka heligónkárov zo Slovenska
20:30 VRCHÁRSKA TROJKA – hosť programu
Vstupné: 5 €
seniori a ZŤP : 4 €
Deti do14 rokov ZADARMO
Predaj: Informačné centrum, Mestská knižnica
online predaj: www.kultura.krupina.sk
Tešíme sa na Vás

Špan Rock Fest 2025
2025-08-02 18:00 - 22:00 | Penzión Klopačka, Špania Dolina, Slovenská republika
Srdečne Vás pozývame na ďaľší ročník obľúbeného rockového festivalu!

Festival NOCTURNO 2025
2025-08-02 19:00 - 22:00 | KC Akropola Kremnica
Piaty ročník festivalu Nocturno sa uskutoční sa 2. augusta 2025 v Zechenterovej záhrade v Kremnici.
Hlavnou témou piateho ročníka Festivalu Nocturno je KREHKOSŤ.
Čo je krehké, nemusí byť slabé.Krehkosť ako stav aj proces – prchavý moment, napätie medzi silou a zraniteľnosťou, medzi stabilitou a možným zlomom. Môže byť fyzická, psychická, spoločenská či ekologická; prítomná v telách, materiáloch, vzťahoch aj systémoch. Je to kvalita, ktorú často vnímame až vo chvíli jej narušenia. Festival Nocturno ju skúma ako výzvu aj hodnotu, ktorá si žiada nový spôsob videnia a vnímania. Umenie sa tak stáva priestorom, kde sa krehkosť môže nielen zviditeľniť, ale aj pretvoriť na gesto citlivosti, empatie a pozornosti. (kurátorský text: Magdaléna Masárová)
So svojimi dielami sa predstavia:
• Matúš Astrab
• Gabriela Birošová
• Jakub Cmarko a Magdaléna Masárová
• Tomáš Eniac Cíger
• Matej Dimoš
• Peter Dlhopolček a Samuel Daniš
• Ivana Laila Drobná
• Andrea Ďurianová
• Martin Jánoš
• Klbox
• MediaLab*
• Andrea Rošková
• Ľubomír Slovinský
• Eva Škandíková
• Jozef Uhrecký
• Viktor Setnický a Matúš Astrab
• Marcela Záchenská
Súčasťou sprievodného programu bude moderovaná diskusia na aktuálnu tému. Hostia: Juraj Malíček, Gabriela Birošová, Ariadna Vendelová. Moderuje Pavol Hubinák. Inštaláciami prevedie komentovaná prehliadka s kurátorkou. Ďalší sprievodný program: tanečná performance Ariadna Vendelová: Tanec na strome, hudobné vystúpenie kapely Autumnist: Autumata, duo Ďurajka, Hubinák aka elektronickejšia tvár Autumnist. Rodičia sa môžu tešiť aj na program pre deti, workshop so Zlatými Líškami maľovanie na sklo a spoločné tvorenie diela z vlny a textilu. Súčasťou podujatia je mini gastro, bar, market zóna. Podrobný line-up a ďalší sprievodný program priebežne dopĺňame.
VSTUPENKY DOSTUPNÉ NA: ⁦https://www.akropolakremnica.sk/podujatie/2499⁩
Deti do 6 rokov majú vstup ZDARMA.
Podujatie sa uskutoční aj v prípade nepriaznivého počasia.

Country záhrada 2025
2025-08-08 | Park Lanice, Zvolen, Slovenská republika
Pozývame Vás na 18. ročník festivalu COUNTRY ZÁHRADA, ktorý sa uskutoční v piatok 8. augusta 2025 v Parku Lanice vo Zvolene.
Môžete sa tešiť na pestrý program v štýle country – hudba, tanec, westernová šou.
Nebude chýbať pivo, občerstvenie, jazda na koňoch, ryžovanie zlata a ďalšie atrakcie.

Tajomstvá Pustého hradu
2025-08-08 16:00 - 17:00 | Pustý hrad, Zvolen, 960 01, Slovenská republika
Spoznajte horný aj dolný Pustý hrad v jeden deň! Prehliadka 8.8. 2025 bude špeciálna, v tento jediný deň navštívite obe časti tejto mohutnej hradnej zrúcaniny. Prehliadka bude trvať cca 3hodiny, súčasťou ktorej bude spoločné zostúpenie serpentínami ku parkovisku pod Haputkou. Vláčik v tento termín len vyvezie účastníkov na začiatok prehliadky, dole sa už zostúpi spoločne pešo. Keďže pôjde o dlhší výklad, prehliadka je vhodná prevažne pre staršie (12+) deti a dospelých. Archeopieskovisko sa v tento termín vypúšťa.
Prehliadkou vás bude sprevádzať Mgr. Miloš Čierny, archeológ a odborník, ktorý vám odhalí príbehy, aké sa v turistických sprievodcoch nedočítate. Nahliadnete do tajomstiev hradných zrúcanín a spoznáte ich veľkolepú históriu od čias uhorských kráľov až po príbeh o falšovaní mincí priamo na hrade a dozviete sa, ako archeológovia odkryli skrytý Dolný hrad.
Program je vhodný pre organizované skupiny, ale aj jednotlivcov. Prehliadky sú určené širokej verejnosti, ale sú vhodné aj pre rodiny s deťmi.
Vstupenky je možné kúpiť v predpredaji na https://zazitky.zahoramizadolami.sk/sk/tajomstva-pusteho-hradu alebo na mieste 15 minút pred začiatkom prehliadky (v prípade nevypredania).
Odvezte sa na Pustý hrad Turistickým vláčikom. O 16:00 hod. vás bude vláčik čakať na parkovisku Pod Haputkou a vyvezie na Sedlo pod Pustým hradom (z tejto zastávky je potrebné prejsť cca 15 min pešo na Horný Pustý hrad). Lístok na turistický vláčik je v cene zážitku. V termíne 8.8. vláčik len vyvezie účastníkov na začiatok prehliadky, dole sa už zostúpi spoločne pešo.

Divadelný festival ŠpanDiv - 22. ročník
2025-08-15 - 2025-08-17 | Špania Dolina, Špania Dolina, Špania Dolina, 974 01, Slovenská republika
Divadelný festival ŠpanDiv je podujatie, ktoré spája umelcov a návštevníkov v jednu veľkú kreatívnu rodinu a prináša na Španiu Dolinu smiech, radosť, pokojnú umeleckú atmosféru popretkávanú históriou. Na 22. ročníku festivalu sa predstavia ochotnícke, detské, profesionálne divadelné súbory. Tento jedinečný festival ponúkne široké spektrum vystúpení, ktoré oslovia všetkých milovníkov divadelného umenia.

Viac info: www.spandiv.sk
Objednávanie a rezervácia lístkov na divadelné predstavenia:
klopacka@klopacka.sk

Ilustračná fotografia: www.spandiv.sk

Za tajomstvami kráľovských siení
2025-08-20 18:00 - 20:00 | Zvolenský zámok, Námestie SNP 1,, Zvolen, 960 01, Slovenská republika
Pridajte sa k nám, ponorte sa do histórie a objavte množstvo príbehov skrytých za hradnými múrmi.
Spoznajte nádherné priestory, v ktorých sa rozhodovalo o osudoch kráľovských rodov a kde kráľ Ľudovít I. Veľký z Anjou hostil významné návštevy.
Navštívte Rytiersku sieň – miesto rokovaní o dynastických sobášoch i nástupníctve kráľa, nahliadnite do tajomných zákutí bývalej veže so zachovaným stredovekým schodiskom a nechajte sa uniesť atmosférou kaplnky vo východnom krídle, okolo ktorej sa kedysi rozprestierali súkromné komnaty kráľa.
Sprievodcom vám bude historik umenia Michal Šimkovic, odborník na hrady a ich obnovu, ktorý vám odhalí fascinujúce príbehy a architektonické tajomstvá tejto výnimočnej kráľovskej rezidencie.
Rytierska sieň a zákulisie sa sprístupňuje iba výnimočne, a preto pôjde o výnimočnú príležitosť vidieť ju. Okrem samotnej siene bude otvorený aj priestor vežovej komory za sieňou s náhľadom na gotické schodisko.
Komentovaná prehliadka je určená pre dospelých návštevníkov. Vhodné pre deti od 12 rokov.
Dĺžka programu sú približne 2 hodiny.
Vstupenky: https://zazitky.zahoramizadolami.sk/sk/za-tajomstvami-kralovskych-sieni
Dôležité informácie

Miesto stretnutia je na vnútornom nádvorí o 18:00 h.
Parkovanie je na označenom platenom parkovisku pod hradom.
Zážitok je potrebné rezervovať si minimálne 24 hodín pred plánovaným dátumom konania.
Minimálny počet účastníkov pre uskutočnenie zážitku je 5 osôb.
Kapacita zážitku je obmedzená na 25 osôb.
Po zaplatení rezervácie, pripísaní platby na účet, ti bude na emailovú adresu odoslaný poukaz, na základe ktorého môžeš absolvovať zážitok.

UPOZORNENIE: Je potrebné priniesť si vhodnú obuv, nádvorie hradu je vykladané kameňmi.
Storno podmienky

Rezerváciu zážitku je možné zmeniť najneskôr 24 hodín pred plánovaným termínom.
Rezerváciu zážitku je možné stornovať

bez storno poplatku najneskôr 24 hodín pred plánovaným termínom
menej ako 24 hodín pred plánovaným termínom účtujeme storno poplatok 20% z celkovej ceny zážitku
po plánovanom termíne (v prípade no show) účtujeme storno poplatok 100% z celkovej ceny zážitku

V prípade zmeny objednávky na objednávku s vyššou hodnotou, sú objednávky neplatné do momentu doplatenia rozdielu v cene objednávky.
V prípade zmeny objednávky na objednávku s nižšou hodnotou bude rozdiel v cene objednávky vyplatený v prospech klienta najneskôr do 14 dní po potvrdení zmeny.

LETNÉ VEČERY V KÚPEĽOCH SLIAČ
2025-08-21 18:00 - 20:00 | Kúpele Sliač, Sliač
Obľúbený formát Letné večery sa tento rok presunul z mesta do pokojného a príjemného prostredia Kúpeľov Sliač, kde získal intímnejší a pohodovejší rozmer. Neformálne diskusie s pozvanými hosťami uvádza známy moderátor Peter Magurský.
Hosťom tretieho večera vo štvrtok 21. augusta 2025 o bude Matej Tóth, s ktorým sa môžete porozprávať nie len o víťazstvách, ale aj ceste, ktorá k nim viedla.
O hudobnú kulisu sa postarajú mladí a talentovaní hudobníci Lucia Švihlová a Lacike Porteleki. Nebudú chýbať ani letné chute, dobré jedlo, svieže drinky a zmrzlina Palaska počas celého večera.

Tajomstvá Pustého hradu
2025-08-22 16:00 - 19:00 | Pustý hrad, Zvolen, 960 01, Slovenská republika
Vydajte sa na cestu časom a objavte tajomstvá Pustého hradu – jednej z najrozsiahlejších hradných zrúcanín v strednej Európe.
Prehliadkou vás bude sprevádzať Mgr. Miloš Čierny, archeológ a odborník, ktorý vám odhalí príbehy, aké sa v turistických sprievodcoch nedočítate. Nahliadnete do tajomstiev hradných zrúcanín a spoznáte ich veľkolepú históriu od čias uhorských kráľov až po príbeh o falšovaní mincí priamo na hrade a dozviete sa, ako archeológovia odkryli skrytý Dolný hrad.
Počas prehliadky zvyšných dvoch prehliadok si navyše môžeš na vlastnej koži vyskúšať prácu archeológa! V ARCHEOPIESKOVISKU budeš hľadať nálezy z výskumu na Pustom hrade. Počas prehliadky si budeš môcť pod dohľadom archeológa vykopať a nechať ako suvenír svoj nález aj ty.
Program je vhodný pre organizované skupiny, ale aj jednotlivcov. Prehliadky sú určené širokej verejnosti, ale sú vhodné aj pre rodiny s deťmi.
Vstupenky je možné kúpiť v predpredaji na https://zazitky.zahoramizadolami.sk/sk/tajomstva-pusteho-hradu alebo na mieste 15 minút pred začiatkom prehliadky (v prípade nevypredania).
Odvezte sa na Pustý hrad Turistickým vláčikom. O 16:00 hod. vás bude vláčik čakať na parkovisku Pod Haputkou a vyvezie na Sedlo pod Pustým hradom (z tejto zastávky je potrebné prejsť cca 15 min pešo na Horný Pustý hrad). Lístok na turistický vláčik je v cene zážitku.

Billy Barman
2025-08-22 18:00 - 21:00 | Tri Duby Golf Resort, Badín
PRVÝ OPEN AIR KONCERT NA TRI DUBY GOLF!
Dokonalé prostredie, fantastické jedlá, nápoje, hudba, energia a jedinečná atmosféra pod hviezdami.
Tri Duby Golf Resort spolu so skvelou kapelou Billy Barman otvoria prvý open air koncert a vy pri tom nemôžete chýbať!
Čaká vás podvečer a večer plný skvelej hudby v podaní rôznych interpretov, najlepších nápojov, pestrých jedál a neopakovateľnej nálady. Počet miest je obmedzený – zapíšte sa do nášho newslettra, sledujte nás na sociálnych sieťach a uchmatnite si svoj lístok včas!
Viac informácii na recepcii Tri Duby Golf Resortu info@tridubygolf.sk, +421918683252

Jazzový festival - 21.ročník
2025-08-23 17:00 - 21:00 | Penzión Klopačka, Špania Dolina, Slovenská republika
21. ročník jazzového festivalu sa chystá na oslavu jedinečnej hudobnej kultúry. Príďte si vychutnať skvelých umelcov, vynikajúce vystúpenia a úžasnú atmosféru. Tešíme sa na vašu účasť!

Kremnické gagy 2025
2025-08-28 - 2025-08-31 | Kremnica, Kremnica, 96701, Slovenská republika
Kremnické gagy 2025 – festival humoru a satiry s dlhou tradíciou – vstupuje do 45. ročníka s témou Svetové gagy. Počas štyroch dní ponúkne viac než 100 predstavení zo Slovenska a ďalších 19 krajín sveta. Program zahŕňa profesionálne aj neprofesionálne divadlá, fyzické divadlo, činohru, pantomímu, klauniádu, karikatúru či ostrú satiru. Kremnica sa opäť stane miestom, kde humor nie je únik, ale forma svetonázoru.
Viac info a program na: https://gagy.eu/

Oslavy 81. výročia SNP
2025-08-29 | Banská Bystrica, Banská Bystrica, 97401, Slovenská republika
V piatok 29. augusta 2025 si v areáli Múzea SNP a jeho okolí spoločne pripomenieme 81. výročie Slovenského národného povstania – udalosti, ktorá je neoddeliteľne spätá s naším mestom. Oslavy sa ponesú v duchu dôstojnej úcty k histórii, ale aj radosti zo stretnutia širokej verejnosti. Tento rok budú zároveň aj poctou 70. výročiu vzniku Múzea SNP, ktoré patrí k našim najvýznamnejším inštitúciám uchovávajúcim odkaz povstania.
Na návštevníkov čaká bohatý program v Parku pod Pamätníkom SNP, kde bude možné od 10:00 hod. sledovať pietny akt kladenia vencov na LED obrazovkách. Od 13:00 hod. je pripravený bohatý kultúrno-spoločenský program a množstvo sprievodných aktivít. O 14:00 hod. budeme tak ako vlani svedkami slávnostnej vojenskej prísahy, ktorú zloží cca 400 absolventov základného vojenského výcviku.
Počas osláv bude možné navštíviť stánky ministerstiev a rôznych organizácií v ich pôsobnosti, stan SNP s historickými fotografiami a videami, ukážky Klubov vojenskej histórie, modernej vojenskej techniky a ďalších ozbrojených zložiek.
Oslávme spolu 81. výročie Povstania tam, kde sa jeho odkaz zrodil a pretrváva dodnes.

Všetky informácie nájdete na webe https://www.mosr.sk/.

Cineama 2025: Trojdňová oslava amatérskeho filmu v Kremnici
2025-09-05 - 2025-09-07 | Kremnica, Kremnica, 96701, Slovenská republika
Festival amatérskeho filmu Cineama vstupuje do svojho 33. ročníka a od 5. do 7. septembra prinesie do kremnického kina Akropola, Zechenterovej záhrady a Mestského kultúrneho strediska to najlepšie z domácej neprofesionálnej filmovej tvorby.
V hlavnom programe sa predstaví 79 krátkych filmov z celého Slovenska. Vyše osem hodín premietacieho času vytvorí priestor na prezentáciu amatérskej, nezávislej, študentskej i detskej tvorby v jej žánrovej a tematickej rozmanitosti. Objavia sa pozoruhodne vyspelé hrané a animované filmy z produkcie umeleckých škôl, tvorba detí vedených výraznými pedagógmi a nové snímky od stálic súťaže.
Kto rozhodne o oceneniach?
O výsledkoch budú tento rok rozhodovať osobnosti slovenskej a českej filmovej scény.
Porota detskej a mládežníckej kategórie:

Peter Gašparík – scenárista a organizátor festivalov Fest Anča a 4 živly
Mária Kralovič – animátorka a ilustrátorka
Katarína Pavelková – strihačka

Porota autorov nad 21 rokov:

Tomáš Hubáček – filmový vedec a dramaturg festivalu České vize
Barbora Sliepková – oceňovaná dokumentaristka
Maroš Šlapeta – filmový strihač, pedagóg a dvojnásobný laureát Slnka v sieti

Ich úlohou bude hodnotiť technickú vyspelosť diel, originalitu a schopnosť sprostredkovať osobnú skúsenosť. Semináre s porotou umožnia autorom a autorkám konfrontovať svoju tvorbu s názormi z praxe a získať cenné rady pre ďalšie napredovanie.

V hlavnej úlohe: strih
Tohtoročná Cineama sa vo vzdelávacom programe zameria na strih – základný nástroj filmového rozprávania. Návštevníci si budú môcť vyskúšať:

archaickú prácu s filmovou lepičkou a 16 mm pásom,
základy digitálneho strihu v programe DaVinci Resolve (workshop určený aj pedagógom a kultúrnym pracovníkom),
tvorbu festivalového videodenníka – rýchlu reportážnu výrobu pod tlakom deadlinov.

Pre deti je pripravený Detský filmový deň pod záštitou Ateliéru strihovej skladby FTF VŠMU, ktorý hravou formou priblíži princípy ako dekupáž, montáž či Kulešovov efekt.

Sprievodný program: viac než len súťaž
Cineama ponúkne aj bohatý sprievodný program:

Výber ocenených snímok zo sesterskej prehliadky České vize
Autorské dokumenty z projektu My Street Films SK
Detské a mládežnícke filmy z Pražského filmového kufra
Predpremiéru mysteriózneho krimi thrilleru Jadwiga – čarodejnica z Beskýd, debutu režiséra Petra Turoňa a tímu z amatérskej filmovej komunity
Večerné open-air kino
Diskusie, filmový kvíz a koncert Meowlau x Val

Trojdňová oslava kreativity
Cineama je viac než festival – je to stretnutie komunity, ktorú spája nadšenie pre film, priestor na dialóg medzi generáciami a oslava tvorivosti a slobodného sebavyjadrenia. Počas troch septembrových dní premení Kremnicu na miesto rozhovorov, objavovania a neobyčajných filmových zážitkov.

Autor fotografií: Vanda Mesiariková

Národný výstup na Pustý hrad: koncerty, guláš a stredoveká atmosféra
2025-09-06 08:00 - 14:30 | Pustý hrad, Zvolen, 960 01, Slovenská republika
V prvú septembrovú sobotu sa Zvolenčania tradične stretnú na Pustom hrade. Výstup ponúkne spojenie turistiky, histórie a zaujímavého programu. Tento rok si návštevníci vychutnajú aj guláš, ktorý navaria tímy súťažiace o titul najlepšieho kuchára.
„Podujatie odštartujeme vzdaním pocty Ľudovítovi Štúrovi položením kytice k jeho buste. Na odkaz tejto osobnosti sme nezabudli počas nedávnych Dní mesta a pripomenieme si ho aj teraz,“ uviedol primátor Zvolena Vladimír Maňka. Pocta Štúrovi je naplánovaná na 8.00.
Guláš, hudba a veľká šou
Oficiálny program na Hornom hrade otvorí o 10.00 krátke hudobné vystúpenie, príhovor primátora a privítanie Cyklojazdy histórie. V tom čase už bude naplno prebiehať súťaž vo varení guláša, do ktorej sa zapojilo 15 tímov zo zvolenských inštitúcií a firiem. O víťazovi rozhodne šéfkuchár Tomáš Hanus zo zvolenskej reštaurácie Season, ktorého meno zaručí, že vyhrá určite ten najlepší. Vďaka súťažiacim si prvých 800 účastníkov výstupu bude môcť vychutnať guláš zadarmo.
„Ďakujem všetkým, že prišli potešiť Zvolenčanov. Špeciálne poďakovanie patrí sponzorom, ktorí sa nielen zapoja do súťaže o najchutnejší guláš, ale zároveň sponzorsky podporili celé podujatie,“ dodal zvolenský primátor.
Aby podujatie chutilo ešte viac, svojimi írečitými ľudovkami v modernom šate ho okorenia členovia legendárnej folk-rockovej skupiny Hrdza. Ich vystúpenie o 13.00 bude vyvrcholením programu, ani dovtedy však nebude núdza o dobrú zábavu.
História, dravce a remeslá
Návštevníci sa môžu tešiť na pestrú zmes zábavy a poznania:

Sokoliarska skupina sv. Bavona predvedie prácu s dravcami,
vedúci archeologického výskumu Ján Beljak priblíži aktuálne nálezy a tajomstvá Pustého hradu,
šermiarska skupina Vir Fortis predvedie narábanie s historickými zbraňami a špeciality dobovej kuchyne,
deti si vyskúšajú lukostreľbu, razenie mincí či remeselné dielne,
v role moderátora podujatia sa predstaví herec Divadla J. G. Tajovského Daniel Výrostek

„Ide o rodinné podujatie, kde si svoje určite nájde každý – od detí až po seniorov,“ dodal vedúci oddelenia kultúry Daniel Axmann.
Poslednýkrát v súčasnej podobe
Tento ročník bude výnimočný aj historickým rozmerom. Návštevníci si pozrú vizualizácie plánovanej obnovy hradu, ktorá už čoskoro premení jeho podobu.
„Na zatraktívnenie našej národnej kultúrnej pamiatky použijeme takmer 1,5 milióna eur. Mám veľkú radosť, že až 1,3 milióna eur sa nám podarilo získať z eurofondov. Vybudujeme repliku kovolejárskej a peňazokazeckej dielne, informačné centrum, stálu expozíciu archeologických nálezov, a ďalšie stavby. Pre návštevníkov to môže byť posledná príležitosť vidieť Pustý hrad v dnešnej podobe,“ zdôraznil primátor Maňka. O to viac iste poteší suvenír v podobe repliky hrotu mongolského šípu, ktorý mesto pripravilo pre každého účastníka výstupu.
Ako sa dostať na hrad
Na Horný hrad sa ľudia dostanú po modrej turistickej značke alebo môžu využiť kyvadlovú dopravu v podobe vláčika pre 25 ľudí, ktorý odchádza každú hodinu od 8.00 do 14.00 spred Mestského úradu. Pre imobilných pripravilo mesto dopravu až priamo pred hradnú bránu.

367. Radvanský jarmok
2025-09-11 - 2025-09-14 | Banská Bystrica, Banská Bystrica, 97401, Slovenská republika
Radvanský jarmok je neodmysliteľnou súčasťou Banskej Bystrice už takmer 400 rokov a patrí k jej najväčším kultúrno-spoločenským podujatiam. V dňoch 11. až 14. septembra 2025 si aj vďaka nemu pripomenieme významné výročie, 770 rokov od udelenia listiny mestských privilégií. Radvanský jarmok opäť láka pestrým programom, ktorým verejnosti sprostredkujeme históriu – vzostupy a pády srdca stredného Slovenska. Lokalita pri Barbakáne sa premení na historické mestečko.
Príďte sa pozrieť na tohtoročný Radvanský jarmok!

2. ročník festivalu EDUFEST
2025-09-16 - 2025-09-26 | Skuteckého 127/14, Skuteckého, Banská Bystrica, Slovenská republika
Druhý ročník medzinárodného festivalu EDUFEST prináša, okrem zaujímavých workshopov pre študentov, pedagógov a širokú verejnosť, aj výber vynikajúcich divadelných predstavení pre mladých ľudí a dospelých. Hosťujúce divadlá odohrajú svoje inscenácie v sále BDNR, vždy o 18:00 h.
Čaká vás:

17.9. o 18:00 Divadlo Kontra: MALÝ SOBÍK
19.9. o 18:00 Skrat Bratislava: DETOX MENTAL
24.9. o 18:00 Jedným dychom Bratislava: BLAHO
25.9. o 18:00 UHOL_92: TONI WOLFF ZISŤUJE, ŽE PREROBILA MILIÓNY
26.9. o 18:00 Slzy Janka Borodáča: POP ANIMAL

Viac informácií nájdete na webe Bábkového divadla na Rázcestí.
Vstupenky dostupné na: https://vstupenky.bdnr.sk/site/

HUDEC- brána do Šanghaja
2025-09-23 - 2025-10-04 | Park pod Pamätníkom SNP, Banská Bystrica, Slovenská republika
SVETOVÝ DEŇ CESTOVNÉHO RUCHU V ZNAMENÍ ARCHITEKTÚRY
Vstúpte s nami do sveta L. E. Hudeca a objavte bránu do Šanghaja priamo v srdci Banskej Bystrice.
Priblížime vám život a odkaz svetoznámeho architekta a rodáka z Banskej Bystrice.
Čo vás čaká?

Beseda s fotografom Mariánom Moncmanom o Hudecových stavbách v Šanghaji (16:30 – 17:00)
Kultúrny program – Duet Performance: jedinečné spojenie hudby na tradičnom čínskom nástroji guzheng a umenia kaligrafie shufa (17:00 – 18:00, ukážky hudby a kaligrafie sa budú opakovať v 15 minútových intervaloch.)
Premiéra dokumentárnej série HUDEC (18:00 – 21:00)
Informačné stánky – možnosť dozvedieť sa viac o čínskej kultúre (16:00 – 21:00)
Atmosféru doplní DJ Rasta s tematickým setom (po 21:00)

Sprievodné aktivity:

turistický vláčik Neushohl Express po stopách rodiny Hudeca
výstava fotografií Hudecových stavieb v Šanghaji so svetelnou inštaláciou Parkhotela
výstava Hudecov šanghajský príbeh v ŠVK od 16. 9. do 4. 10. 2025

Kedy: 23. 9. 2025, od 16:00
Kde: Park pod Pamätníkom SNP, Mesto Banská Bystrica

Štátna opera: Georges Bizet – Carmen
2025-09-24 18:00 | Štátna opera, Národná 11, Banská Bystrica, Slovenská republika
Opera v 4 dejstvách vo francúzskom jazyku so slovenskými titulkami. 180 min s 2 prestávkami.
Legendárne dielo svetovej opery, ktorému dominuje neskrotná mladá žena Carmen. Francúzsky skladateľ Georges Bizet vytvoril nesmrteľnú esenciu španielskeho hudobného koloritu, ktorý vytvára prostredie pre strhujúcu hudobnú drámu. V nej Carmen hýbe dejom tak, aby uspokojila svoju túžbu po láske a slobode. Tento sugestívny príbeh vedno s nesmrteľnou hudbou kraľuje operným javiskám už od roku 1875 v rôznych adaptáciách. Štátna opera sa k nemu vracia vo svojej histórii už po piaty raz.
Predstavenie je vhodné pre divákov od 15 rokov.
Vstupné: 25 €
Zľavnené vstupné: 15 €
Predpredaj vstupeniek a viac informácií o predstavení nájdete tu.

Európska noc vedy
2025-09-26 09:00 - 21:00 | Europa SC, Na Troskách 25, Banská Bystrica
Európska noc vedy je najväčším vedeckým festivalom na Slovensku, ktorý inšpiratívnym a jedinečným spôsobom prináša novinky a informácie zo sveta výskumu a inovácií. S novým názvom nadväzuje na úspešnú tradíciu podujatia Noci výskumníkov.
Festival sa už tradične koná v posledný septembrový piatok a program sa uskutoční v Banskej Bystrici, v Europa Shopping Center. Celodenný program ponúka sériu vedeckých prezentácií, diskusií, praktických experimentov, workshopov, technologických atrakcií a mnoho iného!

La Gioia
2025-10-05 17:00 | Kultúrny dom Malachov, Ortútska cesta 147/102, Malachov, Slovenská republika
Pop-operné trio LA GIOIA je jedinečným spojením operného spevu v štýle belcanto a populárnej hudby. S veľkým ohlasom neustále žne úspechy doma aj v zahraničí.
LA GIOIA je zoskupenie troch spevákov s brilantnými hlasmi, vytvárajúcich štýl „pop opera“ a je ojedinelým svojho druhu v strednej Európe. Toto trio prichádza do Malachova, aby ponúklo jedinečnú atmosféru, ktorú umocnia tri výnimočné hlasy v netradičných úpravách domácich, ale aj zahraničných hitov v rôznych jazykoch a aranžmánoch. Títo traja famózni speváci vynášajú opernú formu „na ulicu“ a niečo z „ulice“ zasa do atmosféry operných domov. Piesne v podaní tria sú určené širokému publiku. Silné melódie útočia na ľudské srdcia a hladia dušu.
LA GIOIA v preklade z talianskeho jazyka znamená radosť. A práve s radosťou, temperamentom a vášňou prichádza LA GIOIA do Malachova, aby ponúkla nevšedný a na hudobnej scéne jedinečný hudobný zážitok.

Čarohry - divadlo, ktoré pohltí všetky zmysly
2025-10-11 - 2025-10-31 | Hrad Slovenská Ľupča, Slovenská Ľupča, Slovenská republika
Stačil by jediný deň, aby zem navždy pohltila temnota. Deň od počiatku vekov obávaný, keď sa letné slnko stráca za obzorom prichádzajúcej zimy. Deň, kedy sa vždy odznova rozpútava zúrivý zápas o osudy bohov aj ľudí. Keltský sviatok Samain, ktorý dnes poznáme ako Dušičky či Halloween. Podarí sa v prívale tmy zachrániť poslednú iskru svetla a nádeje?
Skvelé obsadenie: Marko IGONDA, Anikó VARGOVÁ, Gregor HOLOŠKA, Romana ONDREJKOVIČOVÁ, Dušan CINKOTA, Mário ZEUMER, Peter KISS.
Výnimočná scéna: Hráme v dosiaľ nesprístupnenom podzemí Hradu Ľupča. Originálne kostýmy, osvetlenie, projekcie a hudba dotvárajú pohlcujúcu atmosféru, ktorú zažijete len tu.
Intenzívny zážitok: Surreálne, no intímne spracovanie nielen búra hranice medzi mýtom a realitou, no zároveň spája hercov s divákmi v intenzívnom divadelnom zážitku.
Exkluzívne len dve predstavenia 11. a 31. októbra o 19:00 v nesprístupnenom podzemí Hradu Ľupča. Vstupenky sú dostupné na Carohry.sk a Ticketlive.sk.
Predstavenie trvá 2 hodiny bez prestávky a je vhodné pre divákov nad 18 rokov. Po skončení vás čaká diskusia s umelcami. Činohru z verejných zdrojov podporil Fond na podporu umenia.

Beer Tour Banská Bystrica
2025-10-15 17:00 - 20:00, 2025-10-29 17:00 - 20:00 | Námestie SNP, Banská Bystrica, Banská Bystrica, Slovenská republika
Ideme na jedno? Ale po našom…
Pivo je symbolom spájania ľudí, tradícií a remesla. V Banskej Bystrici mu dávame nový rozmer – prostredníctvom Beer Tour, ktorá vás prevedie tromi ikonickými podnikmi v centre mesta. Čaká vás ochutnávka piva v netradičnej podobe, pohľad do jeho zákulisia a príbehy, ktoré robia z každého pohára jedinečný zážitok.
Zarezervujte si stredajšie večery – Beer Tour sa koná každý druhý týždeň o 17:00. Miestom stretnutia je vždy Radnica na Námestí SNP v Banskej Bystrici.
Vstupenky v predaji TU
Čo vás čaká?
3 ikonické podniky
1. zastávka – U Kemov
Prvá tanková plzeň na strednom Slovensku. Tu sa dozviete, prečo je tankové pivo špeciálne, čo robí z čapovania skutočné remeslo a ako vyzerajú rôzne „štýly čapovania“. Podnik je známy aj školou čapovania, kde sa hostia učia správne techniky a tajomstvá pivného remesla. Vy si to vyskúšate na vlastnej koži – každý účastník si načapuje vlastné pivo.
2. zastávka – Červený Rak
Tradičný podnik v srdci Bystrice, ktorý spojil reštauráciu s vlastným pivovarom KREBS. Ochutnáte 4 druhy remeselných pív, varených s dôrazom na kvalitu a charakter. Dozviete sa, ako vznikol nápad variť vlastné pivo, aký je proces jeho výroby a čo všetko ovplyvňuje jeho výslednú chuť. Aby degustácia bola kompletná, doplnia ju aj domáce špeciality – haruľky a cibuľové krúžky s dipom.
3. zastávka – BEERstrica
Mekka remeselného piva v centre Bystrice. Na 12 výčapoch sa striedajú domáce aj zahraničné pivovary, vďaka čomu má podnik vždy pripravenú pestrú ponuku. Dozviete sa, podľa čoho sa majitelia rozhodujú, čo pustia „na pípu“. Ochutnáte 5 starostlivo vybraných kúskov a zistíte, ako Beerstrica buduje svoju filozofiu – byť miestom, kde pivo nie je len nápoj, ale objavovanie nových chutí.
Pre koho je Beer Tour?
Pre všetkých, ktorí chcú zažiť Banskú Bystricu z netradičnej perspektívy – cez pivo, príbehy a zákulisie obľúbených prevádzok. Čaká vás večer plný chutí, zábavy a nových objavov, ktorý spája spoločnosť skvelých ľudí, unikátne zážitky a atmosféru mesta, akú bežne nezažijete.
Zakúpenie lístka
Vstupenku si môžete zakúpiť na našom rezervačnom portáli, alebo v Turistickom informačnom centre v Banskej Bystrici v hodnote 29 EUR. Lístky je potrebné rezervovať najmenej 24 hodín pred začiatkom zážitku.
Zakúpením vstupenky účastník potvrdzuje, že má minimálne 18 rokov.
Objavte Beer Tour na Instagrame

Urpín Fest 2025
2025-10-18 | Tipsport Aréna (zimný štadión), Hronské predmestie 4, Banská Bystrica
Pri príležitosti druhého ročníka indoorového pivného festivalu v Tipsport Aréne v Banskej Bystrici je pripravený nezabudnuteľný zážitok plný chutí, vôní a zábavy, ktorý spojí to najlepšie z pivnej kultúry, hudby a gastronómie.
Čo môžete očakávať:
Pivné Špeciály: Ochutnajte široký výber pív od lokálneho pivovaru Urpiner, vrátane pivných špeciálov a limitovaných edícií.
Gastronomické Špeciality: Jedinečné stánky s občerstvením v gastro zóne ponúkajú skvelé jedlá, ktoré sa perfektne hodia k pivu. Nechajte sa zlákať lokálnymi dobrotami i medzinárodnou kuchyňou.
Živá Hudba: Počas festivalu na všetkých návštevníkov čaká bohatý program živých vystúpení slovenských hudobných skupín.

Vojta Nedvěd s kapelou v Sliači
2025-10-27 19:00 | Kúpele Sliač, Sliač
Vojta Nedvěd s kapelou vás pozývajú vypočuť si najväčšie hity Nedvědovcov.

Festival strašidiel na Vodnom hrade Hronsek
2025-11-01 - 2025-11-02 | Vodný hrad Hronsek, Hronsek, Slovenská republika
Vodný hrad Hronsek ožije 1. a 2. novembra 2025 (sobota, nedeľa) duchmi, bosorkami a zombíkmi! Príďte zažiť jedinečný Festival strašidiel, kde sa z histórie stane nočná mora… Zo starých múrov sa vynorí šepot minulosti, ožijú dávne bytosti a každé zákutie hradu začne rozprávať svoj príbeh. Príďte sa stratiť v čase medzi tieňmi a plameňmi, kde sa spája história a temná fantázia do zážitku, na ktorý nezabudnete!

Príbeh, ktorý ožije len raz do roka
Festival strašidiel spája herecké výkony, vizuálne efekty a atmosféru stredovekého hradu do jedinečného zážitku, ktorý ožije len raz za rok – a to práve počas tohto víkendu!
13:00 – 17:00 – program pre rodiny s deťmi
18:00 – 22:00 – strašenie pre odvážnych
Vstupy prebiehajú každých 30 minút a kapacita každej skupiny je len 40 osôb, čo zaručuje osobný, intenzívny a interaktívny zážitok. Každú skupinu povedie temný sprievodca, ktorý vás počas približne 60-minútovej prehliadky zavedie do sérií scén s vlastnými príbehmi a nečakanými prekvapeniami.
„Chceme, aby návštevníci cítili, že sa ocitli na hranici medzi realitou a fantáziou,“ hovoria organizátori. „Festival strašidiel nie je len o strašení – je to atmosféra, príbeh a zážitok, ktorý človek vníma všetkými zmyslami.“

Magická atmosféra a pohodlie pre návštevníkov
Počas festivalu si môžete vychutnať občerstvenie priamo na hradnom nádvorí a nasávať jedinečnú atmosféru miesta, ktoré ožíva len raz do roka.
Pre vaše pohodlie je zabezpečené:

Bezplatné parkovanie priamo v areáli
Vlaková zastávka Hronsek – len 2 minúty chôdze od hradu

Vďaka skvelej dostupnosti je Festival strašidiel ideálnym cieľom aj pre návštevníkov z Banskej Bystrice, Zvolena či okolitých miest.
Vstupenky v predaji na vodnyhradhronsek.sk a v sieti Ticketportal.
Nezmeškajte jedinú príležitosť v roku zažiť noc, keď hrad ožije temnou históriou!

Hory a Mesto
2025-11-06 - 2025-11-08 | Múzeum SNP, Banská Bystrica, Slovenská republika
Príďte zažiť trojdňový filmový program plný horskej, outdoorovej a adrenalínovej atmosféry – bicykel, lezenie, paragliding, skialp a oveľa viac.
Štvrtok 6.11. o 18:00 – Bike, lezenie, slackline a prednáška horských záchranárov.
Piatok 7.11. o 18:00 – Bike, lyžovanie/skialp, paraglide, hostia: Matej Prcín a Juraj Koreň.
Sobota 8.11. o 15:00 – Filmy od lezenia, skyrunningu, lyžovania/skialpu.
Sobota 8.11. o 18:00 – Večer filmov, hostia: Jakub Šiarnik a Dina Štěrbová. Vstupné: 8 € dospelý / 5 € deti, študenti a dôchodcovia.
Vstupné a podmienky: vstupenky kúpite priamo na mieste v deň konania. Občerstvenie v cene lístka. Čaká vás žrebovanie o atraktívne ceny od partnerov.

OPEN European Mas-wrestling Championships
2025-11-07 - 2025-11-09 | Banská Bystrica, Banská Bystrica, 97401, Slovenská republika

Prevažne nevážne
2025-11-07 19:00 | Dom kultúry Podborová, Zvolen
Prevažne nevážne je úžasná zábavná show, ktorá je prepletená skvelou zábavou od samého začiatku až do konca. Je nepochybné, že Lukáš Latinák/Vladimír Kobielsky/Filip Tůma s jeho hosťami spôsobia explóziu smiechu, v ktorej si je možné následne oddýchnuť v tónoch skvelej hudby gitarového virtuóza a speváka Davida Bíleka – finalistu SuperStar. Vo Zvolene ako hostia vystúpia Barbora Švidraňová a Štefan Gazdík.
